
AN BUNÚS ATÁ LE COSAINT SONRAÍ 


Cén uair a bhíonn feidhm leis an dlí maidir le cosaint sonraí agus 
céard atá á clúdach aige? 


Clúdaítear formhór na gcásanna ina bhfuil úsáid á baint as faisnéis a bhaineann le 
duine éigin (‘sonraí pearsanta” de chuid 'ábhair sonraí" ar bhealach éigin (á 
próiseáil” ag duine éigin eile nó ag eagraíocht (an “rialaitheoir”, seachas go díreach 
i gcomhthéacs pearsanta sa dlí um chosaint sonraí. 


Tá an Coimisiún um Chosaint Sonraí (DPC) freagrach as sraitheanna difriúla dlíthe a 
rialáil, a chlúdaíonn bealaí agus imthosca difriúla inar féidir sonraí pearsanta a 
phróiseáil. Leagtar na dlíthe seo amach thíos agus ar láithreán gréasáin an DPC. 


Is é an ‘Rialachán Ginearálta maidir le Cosaint Sonraí” (GDPR) an dlí a bhaineann le 
formhór na gcineálacha próiseála ar shonraí pearsanta agus baineann sé go díreach 
le hÉirinn (agus leis an AE go léir), mar aon le rialacha náisiúnta breise atá leagtha 
amach in Acht um Chosaint Sonraí 2018 na hÉireann. 


Ní bhaineann an GDPR, áfach, leis an bpróiseáil a dhéanann duine aonair ar shonraí 
pearsanta ar mhaithe le gníomhaíochtaí 'pearsanta nó teaghlaigh amháin', agus 
nach bhfuil aon cheangal acu le gníomhaíocht ghairmiúil nó tráchtála. Aithnítear é seo 
uaireanta mar “dhíolúine pearsanta/teaghlaigh/baile. D'fhéadfadh sé seo 
gníomhaíochtaí mar comhfhreagras, leabhar seoltaí nó líonrú sóisialta áirithe a 
chlúdach, agus gur gníomhaíochtaí pearsanta amháin atá i gceist. Bheadh baint ag an 
GDPR fós le rialaitheoirí a phróiseálann sonraí pearsanta leis na gníomhaíochtaí seo a 
éascú (ar nós líonra sóisialta). 


Sa chás go mbíonn próiseáil ar siúl ar mhaithe le críocha forfheidhmithe dlí (ar nós 
coir a chosc nó a bhrath) níl feidhm leis an GDPR, agus ina áit sin clúdaíonn an ‘Treoir 
um Fhorfheidhmiú an Dlí' (LED) na cásanna seo, agus tá na rialacha ina leith sin le fáil 
go príomha i gCuid 5 den Acht um Chosaint Sonraí 2018 (ina bhfeidhmítear an LED i 
ndlí na hÉireann). 


Is ionann “Rialacháin e-Phríobháideachais’ na hÉireann (I.R. Uimh. 336/2011, a 
d'fheidhmigh ‘Treoir e-Phríobháideachais' an AE) agus sraith bhreise rialacha a 
bhaineann le cineálacha áirithe próiseála, lena n-áirítear, margaíocht dhíreach 
leictreonach agus fianáin, agus tá feidhm ag na rialacha seo chomh maith leis na 
rialacha atá le fáil san Acht um Chosaint Sonraí 2018 agus sa GDPR. 


Leagtar amach oibleagáidí éagsúla ar rialaitheoirí sonraí agus cearta ábhar sonraí sna 
dlíthe seo, tá cur síos déanta ar roinnt acu seo thíos. Leagtar amach iontu freisin 


cumhachtaí agus freagrachtaí an DPC. Má tá údar imní agat nár lean rialaitheoir an dlí 
nó nár sheas sé/sí le do chuid cearta, ba chóir go gcuideodh an treoir thíos leat (a) 

iarraidh a dhéanamh ar rialaitheoir, nó (b) gearán a dhéanamh leis an DPC, mura 
gcloíonn siad le d'iarraidh nó lena gcuid oibleagáidí faoin dlí cosanta sonraí. 


Version Last Updated: July 2019 


Cad atá i gceist le “sonraí pearsanta” agus cathain a ndéantar 
'próiseáil' orthu? 


= Go bunúsach, ciallaíonn sonraí pearsanta aon eolas maidir le duine beo, ónar féidir 
an duine sin a aithint nó óna bhféadfaí é/í a aithint. Is féidir le sonraí pearsanta 
cineálacha éagsúla faisnéise a chlúdach, mar ainm, dáta breithe, seoladh ríomhphoist, 
uimhir theileafóin, seoladh, tréithe fisiciúla nó sonraí suímh - tráth a mbíonn sé soiléir 
cé leis a mbaineann an fhaisnéis sin, nó go bhfuil sé réasúnta éasca é sin a fháil amach. 


= Ní gá go mbeidh sonraí pearsanta i bhfoirm scríofa, d'fhéadfadh sé gur faisnéis a 
bheidh ann maidir le cé leis is cosúil an duine, mar shampla, grianghraf, taifid fuaime 
nó físeáin, ach níl feidhm leis an dlí cosanta sonraí ach amháin nuair a phróiseáiltear 
an fhaisnéis sin ar “bhealaí uathoibrithe' (go leictreonach mar shampla) nó mar 
chuid de chóras comhdúcháin de chineál eile. 


= D'fhéadfadh sé gur faisnéis a bheadh sna sonraí pearsanta nuair a aithnítear an t- 
ábhar sonraí - “Is dath gorm is fearr le Seán” - nó nuair atá siad “inaitheanta' - “Is dath 
gorm is fearr le deirfiúr Sheáin” (nuair nach bhfuil aithne agat ar a dheirfiúr, ach go 
bhféadfaí é sin a fháil amach trí úsáid a bhaint as an gcomhthéacs agus/nó as faisnéis 
bhreise). 


= Fiú sa chás go bhfuil cuid den fhaisnéis phearsanta anaithnid, nó ʻina ainm bréige’, 
ach go bhféadfaí é seo a aisiompú agus go bhféadfadh sé a bheith indéanta an t-ábhar 
sonraí a aithint agus úsáid á baint as an fhaisnéis bhreise, ba chóir a mheas i gcónaí 
gur sonraí pearsanta atá i gceist. Mar sin féin, sa chás go bhfuil an fhaisnéis 
anaithnid i ndáiríre, do-aisiompaithe, ní mheastar gur sonraí pearsanta atá i gceist. 


= Chun cinneadh a dhéanamh cibé an bhfuil duine 'inaitheanta', go háirithe sa chás gur 
ainm bréige an fhaisnéis maidir leis an duine, ní mór na modhanna agus an 
fhaisnéis go léir a d'fhéadfadh an rialaitheoir nó duine eile a úsáid chun duine éigin 
a aithint, go díreach nó go hindíreach, a bhreithniú. 


= Tá cineálacha áirithe sonraí pearsanta íogair, a dtugtar ‘catagóirí speisialta” orthu 
faoi réir chosaint bhreise faoin GDPR, agus go ginearálta tá toirmeasc ar phróiseáil na 
sonraí seo, ach amháin nuair a fhreastalaítear ar cheanglais shonracha (ar nós toiliú 
follasach a bheith ar fáil), mar a leagtar amach go mion in Airteagal 9 den GDPR. Is 
iad na catagóirí speisialta: sonraí pearsanta lena léirítear tionscnamh ciníoch nó 
eitneach, tuairimí polaitiúla, creideamh reiligiúnach nó fealsúnach, nó ballraíocht | 
gceardchumann; sonraí géiniteacha; sonraí bithmhéadracha a phróiseáiltear chun 
duine a shainaithint go huathúil; sonraí a bhaineann leis an tsláinte; agus sonraí a 
bhaineann le saol gnéis nó le gnéaschlaonadh duine. 

Rialaíonn an dlí cosanta sonraí cásanna ina ndéantar sonraí pearsanta a ‘phróiseáil’. 
Go bunúsach, ciallaíonn próiseáil, úsáid a bhaint as sonraí pearsanta ar bhealach 
ar bith, lena n-áirítear; bailiú, stóráil, aisghabháil, nochtadh nó na sonraí a roinnt le 
duine éigin eile, sonraí pearsanta a scriosadh nó dhíothú. Cé, mar a luaitear thuas 
nach bhfuil feidhm leis an dlí cosanta sonraí nuair a dhéantar é seo ar mhaithe le 
gníomhaíochtaí pearsanta nó teaghlaigh amháin. 

Cad is “rialaitheoir” sonraí ann agus cad iad na hoibleagáidí atá 
orthu? 


Tagraíonn “rialaitheoir' do dhuine, cuideachta nó comhlacht eile a dhéanann 
cinneadh maidir leis an gcaoi agus leis an údar le próiseáil a dhéanamh ar shonraí 
pearsanta an duine is ábhar do na sonraí. Sa chás go ndéanann beirt nó níos mó nó 
eintiteas cinneadh maidir leis an gcaoi agus leis an údar le próiseáil a dhéanamh ar 
shonraí pearsanta, d'fhéadfadh sé gur 'comhrialaitheoirí' atá iontu, agus bheadh an 
fhreagracht maidir le hoibleagáidí próiseála sonraí á chomhroinnt acu araon. 


Tagraíonn ‘próiseálaí do dhuine, cuideachta nó comhlacht eile a dhéanann próiseáil 
ar shonraí pearsanta thar ceann rialaitheora. Ní dhéanann siad cinneadh maidir leis 
an gcaoi ná leis an údar a ndéantar an phróiseáil, ach tugann siad faoin bpróiseáil ar 
orduithe rialaitheora. 


Mar a luaitear thuas, má dhéanann duine (ach ní comhlacht ná cuideachta eile) 


cinneadh maidir leis an gcaoi agus leis an údar a ndéanfaí próiseáil ar shonraí 
pearsanta, agus/nó na sonraí sin a phróiseáil, ach nach ndéanann siad é sin ach 
amháin i gcáil phearsanta nó teaghlaigh, ní bheidh siad faoi réir ag oibleagáidí 
rialaitheoirí faoin GDPR nó faoin Acht um Chosaint Sonraí 2018. 


Maidir le próiseáil chun críocha forfheidhmithe dlí, níl feidhm leis na rialacha 
sonracha san LED agus i gCuid 5 den Acht um Chosaint Sonraí 2018 i leith na próiseála 
sa chás gurb é/í an rialaitheoir an “t-údarás inniúil’. Sainmhínítear é seo mar údarás 
poiblí atá ‘inniúil’ chun críocha forfheidhmithe dlí (ar nós an Garda Síochána nó na 
Coimisinéirí Ioncaim), nó aon chomhlacht eile atá údaraithe de réir dlí chun 
tabhairt faoi chleachtas údarás poiblí agus faoi chumhachtaí chun críocha 
forfheidhmithe dlí. 


Tá raon oibleagáidí ar rialaitheoirí faoin dlí cosanta sonraí, agus ní mór dóibh, go 
háirithe na prionsabail um chosaint sonraí a chomhlíonadh, mar a luaitear in 
Airteagal 5 den GDPR, ag cinntiú go bhfuil sonraí pearsanta: á bpróiseáil de réir dlí, 
go cothrom agus go trédhearcach; á bpróiseáil chun críocha sonracha; teoranta go dtí 
an méid atá riachtanach; coinnithe cruinn agus cothrom le dáta; nach bhfuil siad 
stóráilte achar níos faide ná an t-achar atá riachtanach; agus cosaint acu ó phróiseáil 
nach bhfuil údaraithe nó atá in aghaidh an dlí, cailliúint trí thimpiste, scriosadh, nó 
damáiste. Ní mór do rialaitheoirí comhlíonadh an phrionsabail seo a léiriú, faoi na 
prionsabail chuntasachta. 


Ba chóir do rialaitheoirí, faoi phrionsabal na trédhearcachta, faisnéis áirithe a 
sholáthar do na daoine is ábhar do na sonraí nuair a bhailíonn siad sonraí pearsanta 
uathu, ar nós: céannacht an rialaitheora; mionsonraí teagmhála an rialaitheora agus 
(má tá a leithéid acu) an ‘t-oifigeach cosanta sonraf (DPO) atá acu; na críocha agus an 


6 


Version Last Updated: July 2019 


4 


bunús dlí' atá leis an bpróiseáil; cé leis a roinnfear na sonraí; cé chomh fada is a 
stórálfar na sonraí; agus na cearta éagsúla atá ag an ábhar sonraí. 


Má theastaíonn uait úsáid a bhaint as aon cheann de na cearta atá agat mar ábhar 
sonraí, is í an chéad chéim an rialaitheoir sonraí atá i gceist a aithint, agus ansin 
d'iarratas mar ábhar sonraí a chur faoina mbráid (tá tuilleadh faisnéise maidir le 
cearta ábhar sonraí agus maidir le hiarratais le fáil thíos). Mura bhfaigheann tú freagra 
uathu nó mura dtugann siad cead duit do chuid cearta a úsáid, nó má tá tú den tuairim 
go bhfuil aon sárú á dhéanamh ar an dlí cosanta sonraí, is féidir leat teagmháil a 
dhéanamh leis an DPC. 

Cad atá i gceist leis an ‘mbunús dlí' le sonraí a phróiseáil? 


= Ciallaíonn “bunús dlí', i dtéarmaí cosanta sonraí (á dtagraítear dó freisin mar ‘bhunús’ 
dleathach’ nó mar “chúis dhleathach” an bunús dlí le sonraí pearsanta a phróiseáil. 
Tá bunús dlí atá bailí riachtanach i ngach cás má tá próiseáil le déanamh go dleathach 
ar shonraí pearsanta ábhair sonraí ag teacht leis an dlí cosanta sonraí. 


= Faoin GDPR, tá sé bhunús dlí féideartha ann le sonraí pearsanta a phróiseáil, le fáil 
in Airteagal 6, eadhon: toiliú; riachtanas ó thaobh conartha; comhlíonadh le 
hoibleagáid dlí; leasanna ríthábhachtacha a chosaint; cúram oifigiúil nó poiblí a chur i 
gcrích; agus leasanna dlisteanacha (sa chás nach sáraíonn an leas na leasanna atá ag 
an ábhar sonraí). 


= Níl aon ordlathas nó an rogha is fearr laistigh den liosta seo, ach ina áit sin ba chóir 
an phróiseáil go léir a dhéantar ar shonraí pearsanta a bheith bunaithe ar an mbunús 
dlí is cuí in imthosca sonracha na próiseála sin. Ba chóir go mbeadh rialaitheoirí ar 
an eolas go bhféadfadh bunús dlí éagsúil a bheith ann i leith cineálacha difriúla 
próiseála na sonraí pearsanta céanna. 


= Tá sé tábhachtach a thabhairt ar aird nach ‘toiliú’, cé gur air is fearr atá aithne, an t- 
aon bhunús dlí atá ann i leith próiseála sonraí pearsanta - nó fiú an ceann is cuí i go 
leor cásanna. Sa chás toiliú a bheith á úsáid, tá líon ceanglas speisialta ann le go 
gcuirfeadh sé bunús dlí bailí ar fáil don phróiseáil; ní mór go mbeidh sé sonrach, 
eolach agus curtha ar fáil go soiléir agus tugtha go neamhshrianta. Ní mór go mbeidh 
sé indéanta i gcónaí an toiliú a tharraingt siar tar éis an toilithe a bheith tugtha; 
nuair a tharraingítear siar é, ní féidir aon phróiseáil eile a dhéanamh ar shonraí 
pearsanta ar bhonn toilithe. 


= Mar a luaitear thuas, faoin GDPR, níor chóir próiseáil a dhéanamh ar chatagóirí 


speisialta sonraí pearsanta ach amháin in imthosca teoranta. Tá bunús dlí faoi 
Airteagal 6 den GDPR riachtanach do phróiseáil den sórt sin, chomh maith le freastal 
ar cheann de na heisceachtaí in Airteagal 9 (ar nós toiliú follasach nó cosaint leasanna 
ríthábhachtacha) a thugann cead próiseáil a dhéanamh ar shonraí den sórt sin. 


= Tá sé mar fhreagracht ar gach rialaitheoir an bunús dlí a bhfuil siad ag brath air a 
aithint do gach cineál próiseála sonraí pearsanta a bhfuil siad rannpháirteach ann. Ba 
chóir an fhaisnéis seo a chur ar fáil d'ábhair sonraí, mar chuid de phrionsabal na 
trédhearcachta agus ba chóir go mbeidh ar chumas rialaitheoirí an bunús dlí a bhfuil 
siad ag brath air a aithint i gcónaí ó thaobh próiseála má iarrann ábhar sonraí nó 
an DPC a leithéid. 


= Maidir le rialaitheoirí atá ag próiseáil sonraí pearsanta chun críocha forfheidhmithe 
dlí faoin LED, ní mór go mbeidh toiliú an duine is ábhar do na sonraí acu nó go bhfuil 
an phróiseáil riachtanach chun a gcuid feidhmeanna a fheidhmiú lena bheith mar 


8 


Version Last Updated: July 2019 


bhonn cirt acu do phróiseáil den sórt chun na críche 'cosc, imscrúdú, brath nó 
ionchúiseamh cionta coiriúla, lena n-áirítear, cosaint a thabhairt in aghaidh, agus cosc 
a chur ar bhagairtí ó thaobh shlándáil phoiblí', nó “chun pionóis choiriúla a chur i 
bhfeidhm’. 

Cad iad na cearta atá ag ábhair sonraí agus conas is féidir iad a 
chur i bhfeidhm? 


Tá líon cearta sonracha ag daoine aonair faoin dlí cosanta sonraí chun iad a 
choinneáil ar an eolas agus chun smacht a bheith acu ar phróiseáil a gcuid sonraí 
pearsanta. Tá na cinn is coitianta de na cearta seo a fheidhmítear ar na cinn atá ar fáil 
faoin GDPR (in Airteagail 12-22 agus 34). 


Áirítear ar chearta na n-ábhar sonraí faoin GDPR: an ceart a bheith ar an eolas má 
tá do chuid sonraí á bpróiseáil agus cén chúis atá leis; ceart rochtana agus an ceart 
cóip a fháil de na sonraí; an ceart go gcuirfí do chuid sonraí i gceart nó go gcuirfí leis 
na sonraí má tá siad míchruinn nó easnamhach; an ceart do chuid sonraí a scrios nó 
a ghlanadh; an ceart srianadh nó teorainn a chur leis an mbealach ina bhfuil úsáid á 
bhaint as do chuid sonraí; an ceart chun iniomparthacht sonraí; an ceart gan a bheith 
faoi réir ag cinntí uathoibríocha gan rannpháirtíocht dhaonna, sa chás go bhféadfadh 
tionchar suntasach a bheith ag a leithéid ort. 


Ní mór go mbeidh an fhaisnéis a chuirtear ar fáil d'ábhair sonraí nuair a 
fheidhmítear na cearta seo, a bheith trédhearcach, sothuigthe agus éasca le 
teacht orthu, agus úsáid á baint as teanga atá soiléir agus simplí. Ba chóir an 
fhaisnéis a chur ar fáil i scríbhinn, nó ar bhealaí eile, lena n-áirítear, sa chás gur cuí, go 
leictreonach. Nuair a éilíonn an t-ábhar sonraí, is féidir an fhaisnéis a chur ar fáil ó 
bhéal, chomh fada is go bhfuil céannacht an ábhair sonraí soiléir nó gur féidir an 
chéannacht a chruthú. 


Tá sé tábhachtach a thabhairt ar aird nach bhfuil na cearta seo iomlán, agus go bhfuil 
siad faoi réir ag teorainneacha agus ag srianta. Baineann cearta áirithe le 
gníomhaíochtaí próiseála, ar nós ceart chuig faisnéis nó rochtain ar shonraí 
pearsanta, cé nach bhfuil feidhm le cearta eile ach amháin in imthosca áirithe, ar nós 
na gceart chun sonraí a ghlanadh, a shrianadh, iniomparthacht agus agóid. Leagtar 
síos sa GDPR agus san Acht um Chosaint Sonraí 2018 srianta agus teorainneacha 
maidir leis na cearta sin. 


Sa chás go ndéantar próiseáil ar shonraí pearsanta chun críocha forfheidhmithe dlí 
faoin LED, tá cearta den chineál céanna ag ábhair sonraí, agus tá siad seo le fáil in 
Ailt 89-95 den Acht um Chosaint Sonraí 2018, atá faoi réir ag raon srianta. Áirítear ar 
na cearta sin, an ceart chun faisnéise, an ceart chun rochtana, an ceart chun ceartú 
nó scriosta agus srianta. 


Le ceann ar bith de na cearta seo maidir le cosaint sonraí a fheidhmiú, ba chóir 
d'ábhair sonraí iarratas ó ábhar sonraí a chur faoi bhráid an rialaitheora sonraí 
ar an gcéad dul síos. Mura bhfreagraíonn an rialaitheoir nó mura gceadaíonn sé/sí 

d'ábhar sonraí a gcuid cearta a fheidhmiú, d'fhéadfadh sé gur mhian le hábhair sonraí 


teagmháil a dhéanamh leis an DPC le gearán a dhéanamh. 


Is féidir faisnéis bhreise a fháil maidir le cearta éagsúla na n-ábhar sonraí, méid agus 
teorainneacha na gceart, agus mar is féidir na cearta a fheidhmiú, a fháil sa treoir do 
dhaoine aonair ar láithreán gréasáin an DPC. 

Cén uair is féidir le rialaitheoir sonraí margaíocht dhíreach 
leictreonach a sheoladh? 


Tá cumarsáid mhargaíochta a sheoladh ná a dhéanamh gan í a iarraidh i gceist 
le margaíocht dhíreach leictreonach, lena n-áirítear, trí ríomhphost, teachtaireacht 
téacs, teileafóin nó facs, chuig faighteoir. De ghnáth, déantar an chumarsáid seo 
chun críocha fógraíocht a dhéanamh ar tháirge nó ar sheirbhís nó chun críocha eile 
bolscaireachta. Tá margaíocht dhíreach leictreonach den chineál seo faoi réir ag 
rialacha sonracha agus leagtha amach sna Rialacháin e-Phríobháideachais (I.R. Uimh. 
336/2011). 


Ní mór, faoi na Rialacháin e-Phríobháideachais, don eagraíocht nó don duine ar a 
bhfuil an chumarsáid margaíochta dírí á déanamh thar a gceann toiliú an 
fhaighteora atá i gceist a fháil roimh de ghnáth, agus ní mór go mbeidh an 
faighteoir sásta cumarsáid den sórt sin a fháil - agus ní mór go mbeidh ar a gcumas 
a léiriú gur chomhaontaigh an faighteoir roimhe ré lena leithéid de chumarsáid a 
fháil, sula bhfaigheann sé/sí an chumarsáid. Ní mór go mbeidh an toiliú soiléir, ina 
ghníomh dearfach, tugtha go neamhshrianta, eolach agus glan soiléir, de réir mar a 
cheanglaítear faoin GDPR (oibríonn an dá dhlí i gcomhar le chéile i roinnt cásanna). Sa 
chás go bhfuil toiliú tugtha i leith na margaíochta, is féidir an toiliú seo a tharraingt 
siar ag am ar bith. 


Tugann an GDPR ar aird nach nglacfar le, gan freagra a thabhairt, boscaí ina bhfuil 
tic roimh ré, nó neamhghníomhaíocht, a bheith leordhóthanach de ghnáth ó 
thaobh toiliú a léiriú. Ciallaíonn sé seo nach féidir le duine atá i mbun margaíocht 
dhíreach, go hiondúil, mar shampla, a bheith ag brath ar nach mbainfidh an faighteoir 
an tic as bosca a bhfuil tic curtha ann roimh ré mar shaghas toiliú atá bailí. Ba chóir 
go n-aithneodh gach teachtaireacht dhíreach a sheoltar trí ríomhphost an seoltóir, 
nó an duine a bhfuil an teachtaireacht á seoladh thar a gceann, agus seoladh bailí a 
chur ar fáil, ionas go mbeidh ar chumas an fhaighteora a éileamh go stopfaí ag 
seoladh teachtaireachtaí den sórt sin. 


Tá eisceachtaí teoranta ábhartha ann inar féidir cumarsáid margaíochta dírí 
leictreonach a sheoladh gan toiliú a fháil roimh ré ón fhaighteoir. Mar shampla, ní 
féidir le rialaitheoirí teachtaireacht margaíochta dírí leictreonach a sheoladh chuig a 
gcuid custaiméirí gan toiliú soiléir a bheith acu, ach amháin más rud é, gur bhailigh 
siad na mionsonraí teagmhála le linn a bheith ag díol an táirge nó na seirbhíse; is 
táirge nó seirbhís atá ann atá cosúil leis an táirge nó an tseirbhís a díoladh i dtús báire; 
seoladh an chéad teachtaireacht margaidh laistigh de 12 mhí ó díoladh an táirge nó 
seirbhís i dtús báire; agus, níos tábhachtaí fós, tugadh deis don ábhar sonraí cur i 
gcoinne teachtaireachtaí margaíochta a fháil, ag an am ar ceannaíodh an táirge nó 


12 


Version Last Updated: July 2019 


an tseirbhís i dtús báire agus/nó le linn gach teachtaireacht margaíochta ina dhiaidh 
sin. 


= Tá an ceart chun agóide ag tráth ar bith ag daoine aonair faoin GDPR (Airteagal 21) 
freisin, ó thaobh a gcuid sonraí pearsanta a bheith á n-úsáid chun críocha margaíocht 
dhíreach. Áirítear leis seo, ní hamháin margaíocht dhíreach leictreonach ach 
margaíocht tríd an bpost agus cineálacha eile margaíochta dírí. Má dhéantar agóid 
den sórt sin, ansin ní mór don eagraíocht stopadh ag úsáid a gcuid sonraí pearsanta 
do mhargaíocht dhíreach; áirítear anseo, na sonraí pearsanta a scriosadh ó aon 
bhunachar margaíochta atá acu. 


= |s féidir tuilleadh faisnéise mionsonraithe a fháil ar láithreán gréasáin an DPC, maidir 
le margaíocht dhíreach leictreonach, lena n-áirítear, an treoir atá foilsithe ag an DPC 
ar bhunachar sonraí an eolaire náisiúnta (NDD) agus eisiúint ríomhadmhálacha. 


Cad iad na rialacha maidir le fianáin a úsáid ar láithreáin 
gréasáin? 


= |sionann fianán agus téacschomhad beag is féidir le láithreán gréasáin a chur agus a 
stóráil ar ríomhaire nó ar ghaireas a bhfuil an t-úsáideoir tar éis cuairt a thabhairt 
air agus is féidir leis sin freastal ar roinnt cuspóirí. Áirítear orthu sin, an láithreán 
gréasáin a chumasú leis an úsáideoir a aithint an chéad uair eile a dtugann an t- 
úsáideoir cuairt ar an láithreán agus ‘cuimhneamh’ ar ghníomhartha nó ar 
roghanna an úsáideora thar thréimhse ama, nó is féidir sonraí a bheith sa bhfianán 
a bhaineann le feidhm nó seachadadh ar an láithreán gréasáin. 


= |s féidir le húinéir an láithreáin gréasáin, fianáin a shocrú, nó, i roinnt cásanna, is 
féidir le seirbhísí tríú páirtí é a dhéanamh. I gcás den sórt sin, tugann úinéir an 
láithreáin gréasáin cead don tríú páirtí faisnéis eile a chur i láthair, ábhar nó 
fógraíocht a rith nó feidhmiúlacht eile a chur ar fáil ar nós anailísíocht, trína láithreán 
gréasáin. 

= Ní mór, de ghnáth, d'úinéir an láithreáin gréasáin, nó seirbhísí tríú páirtí, cead a fháil 
ó úsáideoirí fianáin agus teicneolaíochtaí den chineál céanna a chur agus a úsáid ar 
ríomhaire nó ar ghaireas an úsáideora, mar a cheanglaítear sna Rialacháin e- 
Phríobháideachais (I.R. Uimh. 336/2011). Níl toiliú an úsáideora, áfach, riachtanach 
má tá an fianán nó teicneolaíocht eile riachtanach go díreach chun an tseirbhís a 
d'éiligh úsáideoir a chur ar fáil - mar shampla, d'fhéadfadh fianáin a bheith 
riachtanach le feidhmeanna riachtanacha áirithe a rith ar an láithreán gréasáin. 


= Ní mór d'úinéir an láithreán gréasáin faisnéis áirithe atá éasca le teacht uirthi, 
soiléir agus cuimsitheach ar chur ar fáil d'úsáideoirí maidir leis an gcineál fianán nó 

teicneolaíochtaí eile den chineál céanna atá á n-úsáid acu agus an cuspóir atá acu leis 
an teicneolaíocht sin a úsáid. 


Is féidir tuilleadh treorach ar úsáid fianán agus teicneolaíochtaí eile den chineál 
céanna a fháil ar láithreán gréasáin an DPC 

